Diari Oficial de la Generalitat Valenciana


Sumari del DOGV 6946, del 18-01-2013 (2012/11053)

Notificació de l'Acord de 17 d'octubre de 2012, del Consell Regulador de la Denominació d'Origen Protegida Utiel-Requena, sobre la baixa del celler número 107 inscrita en el Registre de Cellers de la Denominació d'Origen Protegida Utiel-Requena.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6946

Data del DOGV
:   18-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2012/11093


Organisme emissor
:   Consell Regulador de la Denominació d'Origen Protegida Utiel-Requena

Tipus de document
:   Anunci

Notificació de l'Acord de 17 d'octubre de 2012, del Consell Regulador de la Denominació d'Origen Protegida Utiel-Requena, sobre la baixa del celler número 107 inscrita en el Registre de Cellers de la Denominació d'Origen Protegida Utiel-Requena. [2012/11267]  
Notificació de l'Acord de 17 d'octubre de 2012, del Consell Regulador de la Denominació d'Origen Protegida Utiel-Requena, sobre la baixa del celler número 107, inscrit en el Registre de Cellers de la Denominació d'Origen Protegida Utiel-Requena.  
D'acord amb l'article 59.5 de la Llei 30/1992, del Règim Jurídic de les Administracions Públiques i del Procediment Administratiu Comú, en relació amb els articles 8.2 i 6.2.f del Decret 222/2007, de 9 de novembre, del Consell, pel qual establix normes relatives als consells reguladors o òrgans de gestió de les denominacions de qualitat de la Comunitat Valenciana, es notifica al celler Bodegas Ejarque, SL, l'acord adoptat pel Ple del Consell Regulador celebrat el passat dia 17 d'octubre de 2012, en el qual va examinar la proposta de baixa en el registre de cellers en què figura inscrita esta societat, per al que van ser tinguts en compte els fets següents.  
  
  
Fets  
1. El ple d'este Consell Regulador d'11 de febrer de 2011 va acordar que el termini màxim per a la nova inscripció de tots els inscrits en el registre corresponent dels previstos en la normativa específica que regula les DOP Utiel-Requena concloïa el 30 de maig de 2011, la qual cosa va ser comunicada oportunament el dia 31 de març de 2011 a tots els cellers, i no consta en data de hui que Bodegas Ejarque, SL, haja sol·licitat la nova inscripció, la renovació, ni tampoc consta que hagen mostrat interés a fer-ho.  
2. Com a conseqüència d'això, i en compliment del que establix el reglament d'esta denominació d'origen protegida, el Ple del Consell Regulador celebrat el passat dia 17 d'octubre de 2012 va examinar la proposta de baixa en el registre de cellers de la DO del celler Bodegas Ejarque, SL, a sol·licitud del Servici de Certificació, i va decidir obrir l'expedient administratiu corresponent. Li va concedir el termini de 15 dies hàbils perquè hi feren les al·legacions que estimaren oportunes i proposaren els mitjans de prova que consideraren imprescindibles. Se li va comunicar açò amb tots els efectes legals oportuns, amb els advertiments legals que es van estimar procedents, en especial que podria acordar-se la baixa en el registre, i sense que s'hi fera cap al·legació de cap classe.  
  
Consideracions jurídiques  
I. L'article 14.3 de l'Orde 2/2011, de 24 d'agost, de la Conselleria d'Agricultura Pesca Alimentació i Aigua, per la qual aprova el reglament i el plec de condicions de la Denominació d'Origen Protegida Utiel-Requena i el seu Consell Regulador, que establix que totes les inscripcions en els registres seran renovades en el termini i la forma que determine el Consell Regulador.  
II. D'altra banda, l'article 15.2 del mateix text legal establix que l'associació a la denominació d'origen protegida és lliure i voluntària, i l'adscripció comporta el compliment de la normativa general vitivinícola per a figures de qualitat i l'específica d'esta denominació. Pot causar baixa l'associat per decisió del Ple, després d'obrir un expedient per a això, i de tramitar-lo d'acord amb les prescripcions de la Llei 30/1992, de 26 de novembre, que incomplisca el que disposa l'orde de conselleria esmentada més amunt. És obligació de tots els associats, com establix l'article 17 de la mateixa orde de la conselleria 2/2011, complir els acords adoptats pel Consell Regulador.  
  
III. A l'interessat li va ser ben comunicada l'obligació de renovar les inscripcions en el Registre de Cellers en què figura. D'altra banda, se li va comunicar l'obertura d'un expedient administratiu per a tramitar la baixa, en el curs del qual hauria pogut sol·licitar el manteniment del registre i el sotmetiment al procés d'auditoria per tal d'acreditar que continuava reunint les condicions exigides per a estar d'alta en el registre esmentat abans. En cap moment l'interessat ha fet cap al·legació ni ha mostrat interés a subjectar-se a les decisions del Consell Regulador, ni s'ha adreçat a este organisme des de llavors per a sol·licitar ser auditat o per a acreditar el compliment dels requisits.  
  
Ateses les consideracions anteriors, el Ple d'esta corporació celebrat el passat dia 17 d'octubre de 2012 ha resolt domar de baixa Bodegas Ejarque, SL, en el Registre de Cellers de la DO, en el qual figura inscrit amb el número 107, amb caràcter general i amb data d'efecte del dia en què s'adopta l'acord.  
Esta decisió no és ferma en via administrativa i s'hi pot interposar un recurs d'alçada, en el termini d'un mes, davant la Conselleria d'Agricultura, Pesca, Alimentació i Aigua, d'acord amb el que establix la Llei 30/1992, de Règim Jurídic de les Administracions Públiques i del Procediment Administratiu Comú. S'advertix finalment que el fet de no interposar el recurs en el termini assenyalat convertix l'acord en ferm.  
  
  
  
Utiel, 11 de gener de 2013.- El president: José Luis Robredo Hernández.